ddrg/super_eurlex huggingface dataset:
Forslag til Rådets forordning (EF) om ændring af forordning (EØF) nr. 2262/84 om særlige foranstaltninger inden for olivenoliesektoren (96/C 378/07) KOM(96) 571 endelig udg. - 96/0275(CNS)

(Forelagt af Kommissionen den 13 november 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

ud fra følgende betragtninger:

Ifølge artikel 1, stk. 5, i Rådets forordning (EØF) nr. 2262/84 (1), senest ændret ved forordning (EØF) nr. 593/92 (2), vedtager Rådet med kvalificeret flertal på forslag af Kommissionen inden den 1. januar 1997 metoden for finansiering af kontorernes faktiske udgifter fra produktionsåret 1997/98;

de opgaver, der sædvanligvis overdrages kontorerne, skal gennemføres i produktionsåret 1997/98; følgelig bør det fastsættes, at EF deltager i kontorernes udgifter i denne periode for at sikre, at de fungerer effektivt og regelmæssigt som led i den administrative selvstændighed, der er fastsat i forordning (EØF) nr. 2262/84 -

UDSTEDT FØLGENDE FORORDNING:

Artikel 1

I artikel 1, stk. 5, i forordning (EØF) nr. 2262/84 affattes de to sidste afsnit således:

»I produktionsåret 1997/98 dækker De Europæiske Fællesskabers almindelige budget 50 % af kontorernes faktiske udgifter.

Inden den 1. oktober 1997 tager Kommissionen stilling til, om det er nødvendigt, at Fællesskabet fortsat deltager i dækningen af kontorernes udgifter og forelægger i givet fald et forslag for Rådet. Rådet træffer efter proceduren i traktatens artikel 43, stk. 2, inden den 1. januar 1998 beslutning om eventuel finansiering af de pågældende udgifter.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 208 af 3. 8. 1984, s. 12.

(2) EFT nr. L 64 af 10. 3. 1992, s. 1.
51996PC0648

Ændret forslag til EUROPA-PARLAMENTETS OG RÅDETS AFGØRELSE om justering af Det Europæiske Fællesskab program for politik og handling i forbindelse med miljøet og bæredygtig udvikling "Mod en bæredygtig udvikling" /* KOM/96/0648 ENDEL - COD 96/0027 */



EF-Tidende nr. C 028 af 29/01/1997 s. 0018
Ændret forslag til Europa-Parlamentets og Rådets direktiv om ændring af direktiv 91/629/EØF vedrørende beskyttelse af kalve (1) (97/C 95/01)KOM(96) 599 endelig udg. - 96/0029 (CNS)

(Forelagt af Kommissionen i henhold til EF-traktatens artikel 189 A, stk. 2, den 22. november 1996)

Kommissionen forelagde Rådet ovennævnte forslag den 24. januar 1996.

Efter Europa-Parlamentets udtalelse på mødet den 20. september 1996 ændres det oprindelige forslag som følger:

- Nedenstående betragtning tilføjes:

»erklæring nr. 24, som er knyttet til slutakten til traktaten om Den Europæiske Union, opfordrer alle de europæiske institutioner samt medlemsstaterne til fuldt ud at tage hensyn til de velfærdsmæssige krav for dyr ved udarbejdelse og gennemførelse af fællesskabsforskrifter;«

- I artikel 1, stk. 1, indsættes følgende som stk. 3a:

»3a. Enkeltbokse til kalve (undtagen bokse til isolation af syge dyr) må ikke have faste vægge, men skal have perforerede sider, som gør det muligt for kalvene at se og berøre hinanden.«

(1) EFT nr. C 85 af 22. 3. 1996, s. 19.
Forslag til Rådets forordning (EF) om supplerende foranstaltninger til direkte indkomststøtte til producenter eller i oksekødssektoren (97/C 7/05) KOM(96) 606 endelig udg. - 96/0286(CNS)

(Forelagt af Kommissionen den 26. november 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 42 og 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

I betragtning af de fortsatte alvorlige vanskeligheder i oksekødssektoren som følge af forbrugernes bekymringer over bovin spongiform encephalopati (BSE) og som supplement til foranstaltningerne til indkomststøtte til producenter i Rådets forordning (EF) nr. 1357/96 (1) bør der vedtages supplerende foranstaltninger til direkte indkomststøtte til producenter eller i oksekødssektoren;

den støtte, som hver medlemsstat kan udbetale som direkte indkomststøtte til producenter eller i oksekødssektoren, fordeles efter en nøgle, der tager hensyn til kvægbestandens størrelse i hver medlemsstat; medlemsstaterne skal udbetale den samlede støtte efter objektive kriterier og skal undgå forvridning af markedet;

af budgetmæssige grunde finansieres medlemsstaternes udgifter til direkte indkomststøtte til producenter eller i oksekødssektoren kun af EF, hvis de afholdes inden en bestemt skæringsdato -

UDSTEDT FØLGENDE FORORDNING:

Artikel 1

Medlemsstaterne udbetaler efter objektive kriterier de i bilag I nævnte beløb som supplerende direkte indkomststøtte til producenter eller i oksekødssektoren på deres område, forudsat at disse betalinger ikke virker konkurrenceforvridende.

Artikel 2

1. De i artikel 1 omhandlede foranstaltninger anses for at være interventionsforanstaltninger med henblik på at stabilisere landbrugsmarkederne i henhold til artikel 3, stk. 1, i Rådets forordning (EØF) nr. 729/70 (2).

2. Fællesskabet finansierer kun den i artikel 1 nævnte støtte, hvis medlemsstaterne udbetaler støtten senest den 15. oktober 1997.

Artikel 3

Som omregningskurs anvendes landbrugsomregningskursen pr. 1. december 1996.

Artikel 4

Gennemførelsesbestemmelser til denne forordning vedtages om nødvendigt efter proceduren i artikel 27 i Rådets forordning (EØF) nr. 805/68 (3).

Artikel 5

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes ikke før den dag, hvor De Europæiske Fællesskabers almindelige budget for 1997 er blevet erklæret for endeligt vedtaget.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 175 af 13. 7. 1996, s. 9.

(2) EFT nr. L 94 af 28. 4. 1970, s. 13.

(3) EFT nr. L 148 af 28. 6. 1968, s. 24.

BILAG

>TABELPOSITION>
Forslag til Rådets forordning (EF) om ændring af forordning (EØF) nr. 2328/91 om forbedring af landbrugsstrukturernes effektivitet (97/C 8/07) KOM(96) 614 endelig udg. - 96/0288(CNS)

(Forelagt af Kommissionen den 29. november 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtning:

Der er vedtaget særlige bestemmelser om anvendelsen af de godtgørelser, der er fastsat i Rådets forordning (EØF) nr. 2328/91 (1), i de ugunstigt stillede områder i Portugal; som følge af den situation, der gør sig gældende for landbrugsstrukturerne i landet, er det begrundet, at der foretages en hensigtsmæssig forlængelse af gyldighedsperioden for de bestemmelser, som skal forbedre denne situation -

UDSTEDT FØLGENDE FORORDNING:

Artikel 1

Artikel 37 i forordning (EØF) nr. 2328/91 affattes således:

»Artikel 37

På det portugisiske fastland kan udligningsgodtgørelsen i henhold til artikel 17 ydes indtil den 31. december 1997 til landbrugere, der dyrker mindst 1 ha udnyttet landbrugsareal.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende. Den anvendes fra den 1. januar 1996.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 218 af 6. 8. 1991, s. 1. Forordningen er senest ændret ved forordning (EF) nr. 2387/95 (EFT nr. L 244 af 12. 10. 1995, s. 50).
Forslag til Rådets forordning (EF) om ændring af forordning (EØF) nr. 189/92 om fastsættelse af bestemmelser for anvendelse af visse kontrolforanstaltninger, som er vedtaget af Organisationen for Fiskeriet i det Nordvestlige Atlanterhav (97/C 25/07) (EØS-relevant tekst) KOM(96) 684 endelig udg. - 96/0309(CNS)

(Forelagt af Kommissionen den 13. december 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

Ifølge Rådets forordning (EØF) nr. 189/92 af 27. januar 1992 om fastsættelse af bestemmelser for anvendelse af visse kontrolforanstaltninger, som er vedtaget af Organisationen for Fiskeriet i det Nordvestlige Atlanterhav (NAFO) (1), skal EF-fiskerfartøjer meddele Kommissionen og samtidig hermed deres nationale kompetente myndigheder visse oplysninger om deres aktiviteter i det NAFO-regulerede område;

NAFO-fiskerikommissionen vedtog den 13. september 1996 en henstilling om ændring af »hail-systemet«;

i henhold til artikel XI i NAFO-konventionen blev henstillingen bindende for Fællesskabet pr. 13. november 1996;

det er derfor nødvendigt at ændre forordning (EØF) nr. 189/92 for at forpligte EF-fiskerfartøjer til at overholde denne nye foranstaltning -

UDSTEDT FØLGENDE FORORDNING:

Artikel 1

I punkt 1.1 i bilaget til forordning (EØF) nr. 189/92 indsættes følgende led:

»- målarter«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 21 af 30. 1. 1992, s. 4.
Forslag til Rådets forordning (EF) om ændring af forordning (EF) nr. 3069/95 om en EF-observatørordning for Fællesskabets fiskerfartøjer, som fisker i det område, som reguleres af Organisationen for Fiskeriet i det Nordvestlige Atlanterhav (NAFO) (97/C 25/08) (EØS-relevant tekst) KOM(96) 685 endelig udg. - 96/0310(CNS)

(Forelagt af Kommissionen den 13. december 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtninger:

I Rådets forordning (EF) nr. 3069/95 af 21. december 1995 om en EF-observatørordning for Fællesskabets fiskerfartøjer, som fisker i det område, som reguleres af Organisationen for Fiskeriet i det Nordvestlige Atlanterhav (NAFO) (1), er det fastsat, at der skal udpeges observatører, hvilke opgaver disse observatører skal udføre, og hvilke forpligtelser der pålægges førerne af Fællesskabets fiskerfartøjer, der udøver eller står over for at skulle udøve fiskeriaktiviteter i det NAFO-regulerede område;

NAFO-fiskerikommissionen vedtog den 13. september 1996 en henstilling om ændring af observatørordningen;

i henhold til artikel XI i NAFO-konventionen blev henstillingen bindende for Fællesskabet pr. 13. november 1996;

det er derfor nødvendigt at ændre forordning (EF) nr. 3069/95 for at forpligte førerne af Fællesskabets fiskerfartøjer og de observatører, som er udpeget under ordningen, til at overholde de nye foranstaltninger -

UDSTEDT FØLGENDE FORORDNING:

Artikel 1

I bilag I til forordning (EF) nr. 3069/95 foretages følgende ændringer:

1) I punkt 2, litra e), indsættes følgende tekst:

»observatørerne skal især indsamle data om genudsætninger og undermålsfisk, som beholdes om bord, så vidt muligt efter følgende prøveudtagningsprocedure:

i) for hvert træk registreres den samlede fangst pr. art i vægt, og der gives et skøn over genudsætninger pr. art i vægt

ii) der udtages detaljerede prøver pr. art af hvert tiende træk, med oplysning om vægten af den målte prøve samt antal efter længde af den del af fangsten, der skal landes, og af den del af fangsten, der skal genudsættes

iii) hver gang fiskepladsen ændres med en afstand på over fem sømil, indledes den i nr. i) og ii) beskrevne procedure igen.«

2) I punkt 3, litra i), affattes den sidste sætning således:

»Fartøjets fører skal give ham adgang til fartøjets papirer (logbog, kapacitetsplan, produktionslogbog eller stuveplan) og til de forskellige dele af fartøjet, herunder i givet fald til den fangst, som beholdes om bord, og den fangst, som agtes genudsat, for at gøre det lettere for ham at udføre sine opgaver«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 329 af 30. 12. 1995, s. 5.
Forslag til Rådets afgørelse om indgåelse af aftalen om betingelserne for gods- og passagertransport ad indre vandveje mellem Det Europæiske Fællesskab på den ene side og Den Tjekkiske Republik, Republikken Polen og Den Slovakiske Republik på den anden side (97/C 68/08) KOM(96) 634 endelig udg. - 96/0301(CNS)

(Forelagt af Kommissionen den 13. december 1996)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 75 i forbindelse med artikel 228, stk. 2, første punktum, og artikel 228, stk. 3, første led,

under henvisning til forslag fra Kommissionen,

under henvisning til udtalelse fra Europa-Parlamentet, og

ud fra følgende betragtning:

Aftalen om betingelserne for gods- og passagertransport ad indre vandveje mellem Det Europæiske Fællesskab på den ene side og Den Tjekkiske Republik, Republikken Polen og Den Slovakiske Republik på den anden side bør godkendes -

TRUFFET FØLGENDE AFGØRELSE:

Artikel 1

Aftalen om betingelserne for gods- og passagertransport ad indre vandveje mellem Det Europæiske Fællesskab på den ene side og Den Tjekkiske Republik, Republikken Polen og Den Slovakiske Republik på den anden side og de dertil knyttede protokoller og erklæringer godkendes herved på Det Europæiske Fællesskabs vegne.

Aftalens tekst og de tilknyttede protokoller er knyttet til denne afgørelse.

Artikel 2

Rådets formand deponerer det i aftalens artikel 24 fastsatte godkendelsesinstrument på Fællesskabets vegne.
Forslag til Rådets direktiv om ændring af direktiv 93/113/EF om anvendelse og afsætning af enzymer, mikroorganismer og præparater heraf i foderstoffer (97/C 95/04) (EØS-relevant tekst) KOM(96) 715 endelig udg. - 97/0014 (CNS)

(Forelagt af Kommissionen den 9. januar 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

I Rådets direktiv 70/524/EØF af 23. november 1970 om tilsætningsstoffer til foderstoffer (1), senest ændret ved Kommissionens direktiv 96/66/EF (2), fastsættes principperne for godkendelse og anvendelse af tilsætningsstoffer;

ved Rådets direktiv 93/113/EF af 14. december 1993 om anvendelse og afsætning af enzymer, mikroorganismer og præparater heraf i foderstoffer (3) bemyndiges medlemsstaterne til midlertidigt at tillade, at de pågældende produkter anvendes og afsættes, hvis de ifølge de foreliggende videnskabelige oplysninger ikke frembyder nogen fare for menneskers og dyrs sundhed;

ifølge direktiv 93/113/EF skal der inden den 1. januar 1997 træffes afgørelse om de dossierer, som medlemsstaterne har fremsendt inden den 1. januar 1996 for at opnå EF-godkendelse i henhold til direktiv 70/524/EØF;

på grund af det store antal dossierer fra medlemsstaterne kan der ikke i perioden frem til den 31. december 1996 træffes afgørelse om alle godkendelsesansøgningerne med fuldt kendskab til omstændighederne; fristen herfor bør derfor forlænges med et år, for at Kommissionen og medlemsstaterne kan få den nødvendige tid til grundigt at gennemgå de pågældende dossierer -

UDSTEDT FØLGENDE DIREKTIV:

Artikel 1

I artikel 5 i direktiv 93/113/EF ændres »1. januar 1997« til »1. januar 1998«.

Artikel 2

Dette direktiv træder i kraft på syvendedagen efter offentliggørelsen i De Europæiske Fællesskabers Tidende.

Artikel 3

Dette direktiv er rettet til medlemsstaterne.

(1) EFT nr. L 270 af 14. 12. 1970, s. 1.

(2) EFT nr. L 272 af 25. 10. 1996, s. 32.

(3) EFT nr. L 334 af 31. 12. 1993, s. 17.
Forslag til Rådets forordning (EF) om ændring af forordning (EØF) nr. 1442/88 om ydelse for produktionsårene 1988/89 til 1995/96 af præmier for endelig nedlæggelse af vinarealer (97/C 95/03) KOM(96) 706 endelig udg. - 97/0009 (CNS)

(Forelagt af Kommissionen den 9. januar 1997)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 43,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Økonomiske og Sociale Udvalg, og

ud fra følgende betragtninger:

Erfaringerne fra anvendelsen af Rådets forordning (EØF) nr. 1442/88 af 24. maj 1988 om ydelse for produktionsårene 1988/89 til 1995/96 af præmier for endelig nedlæggelse af vinarealer (1), senest ændret ved forordning (EF) nr. 1595/96 (2), viser, at det faste beløb, der er fastsat for Charentes-regionen, ikke er tilstrækkelig stort til, at producenterne nedlægger de arealer, som giver det største udbytte; den ønskede ligevægt ville lettest kunne opnås, hvis disse arealer blev nedlagt, og det faste beløb bør derfor ikke opretholdes; ifølge artikel 1, stk. 1, andet og tredje afsnit, i forordning (EØF) nr. 1442/88 skal medlemsstaterne udpege de regioner, for hvilke landbrugerne kan modtage præmie for endelig nedlæggelse af vinarealer, og dette skal ske, inden foranstaltningen anvendes; udpegningen er blevet forsinket, hvorfor foranstaltningen måske ikke vil kunne anvendes for produktionsåret 1996/97; den frist, der er fastsat for indgivelse af præmieansøgninger til de myndigheder, som medlemsstaterne har udpeget, bør derfor forlænges -

UDSTEDT FØLGENDE FORORDNING:

Artikel 1

I forordning (EØF) nr. 1442/88 foretages følgende ændringer:

1) Artikel 2, stk. 1, litra d), udgår.

2) Efter artikel 4, stk. 1, første afsnit, indsættes:

»For produktionsåret 1996/97 forlænges fristen for indgivelse af præmieansøgninger til de myndigheder, medlemsstaterne har udpeget, dog til den 31. januar 1997.«

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1997.

Denne forordning er bindende i alle enkeltheder og gælder umiddelbart i hver medlemsstat.

(1) EFT nr. L 132 af 28. 5. 1988, s. 3.

(2) EFT nr. L 206 af 16. 8. 1996, s. 36.
Forslag til Europa-Parlamentets og Rådets direktiv om ændring af direktiv 79/112/EØF om indbyrdes tilnærmelse af medlemsstaternes lovgivning om mærkning af præsentationsmåder for levnedsmidler samt om reklamer for sådanne levnedsmidler (97/C 106/03) (EØS-relevant tekst) KOM(97) 20 endelig udg. - 97/0027(COD)

(Forelagt af Kommissionen den 10. februar 1997)

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 100 A,

under henvisning til forslag fra Kommissionen,

under henvisning til udtalelse fra Det Økonomiske og Sociale Udvalg,

i henhold til fremgangsmåden i artikel 189 B i traktaten om oprettelse af Det Europæiske Fællesskab, og

ud fra følgende betragtninger:

I artikel 6, stk. 3 i direktiv 79/112/EØF er det fastsat, at »med hensyn til drikkevarer, der indeholder mere end 1,2 volumenprocent alkohol, vedtager Rådet, på forslag af Kommissionen, inden udløbet af en frist på fire år fra dette direktivs meddelelse reglerne for angivelse af ingredienser«;

medlemsstaterne kunne ikke nå til enighed om det første forslag, som Kommissionen fremsatte inden for dette mandat (1);

der bør tages hensyn til de forhold, der fremgår af den retspraksis fra De Europæiske Fællesskabers Domstol, som siden er fremkommet, vedrørende mærkning af alkoholholdige drikkevarer (2);

det påhviler EU's lovgivningsmyndighed at fastsætte de forholdsregler, der bør træffes i henhold til denne retspraksis -

UDSTEDT FØLGENDE DIREKTIV:

Artikel 1

Artikel 6, stk. 3, i forordning 79/112/EØF affattes således:

»3. De nærmere regler for mærkning af ingredienserne i drikkevarer, der indeholder mere end 1,2 volumenprocent alkohol fastsættes inden en frist på tre år fra 1. juli 1998:

a) med hensyn til:

- vin (*), herunder mousserende vine (**), hedvine og perlevine (***), der udbydes til salg til forbrugerne

- delvis gæret druemost (**)

- alkoholholdige drikkevarer (****)

- aromatiserede vine (*****)

inden for rammerne af de særlige EU-bestemmelser herfor

b) med hensyn til andre varer efter fremgangsmåden i artikel 17.

Gennemførelsen af de bestemmelser, der vedtages i henhold til procedurerne i litra a) og b) i dette afsnit, sker samtidig for alle drikkevarer.

For alle disse varer anføres der foran ingredienslisten følgende: »Indeholder«.

(*) Rådets forordning (EØF) nr. 2392/89, EFT nr. L 232 af 9. 8. 1989, s. 13.

(**) Rådets forordning (EØF) nr. 2333/92, EFT nr. L 231 af 13. 8. 1992, s. 9.

(***) Rådets forordning (EØF) nr. 3895/91, EFT nr. L 368 af 31. 12. 1991, s. 1.

(****) Rådets forordning (EØF) nr. 1576/89, EFT nr. L 160 af 12. 6. 1989, s. 1.

(*****) Rådets forordning (EØF) nr. 1601/91, EFT nr. L 149 af 14. 6. 1991, s. 1«.

Artikel 2

Dette direktiv er rettet til medlemsstaterne.

(1) EFT nr. C 281 af 26. 10. 1982, s. 3, og EFT nr. C 122 af 14. 5. 1992, s. 12.

(2) Siden EF-Domstolens dom i sag nr. 178/84 »Lov om øls renhed« af 12. marts 1987, særlig præmis 35 og 36.
Ændret forslag til Rådets forordning (EF) om ændring af forordning (EØF) nr. 1765/92 om indførelse af en støtteordning for producenter af visse markafgrøder og om ophævelse af forordning (EF) nr. 1872/94 (1) (97/C 95/11) KOM(97) 22 endelig udg. - 96/0212 (CNS)

(Forelagt af Kommissionen i henhold til EF-traktatens artikel 189 A, stk. 2, den 30. januar 1997)

I forslaget til Rådets forordning om ændring af forordning (EØF) nr. 1765/92 om indførelse af en støtteordning for producenter af visse markafgrøder og om ophævelse af forordning (EF) nr. 1872/94 (KOM(96 0212 (CNS) 422 endelig udg.) foretages følgende ændringer:

1) Næstsidste betragtning affattes således:

»godtgørelserne for markafgrøderne for 1997-høsten skal med undtagelse af forskuddet for oliefrø afholdes over 1998-budgettet; det er nødvendigt at frigøre finansielle midler på 1997-budgettet og muliggøre, at der fremover indføres en betalingsordning, som kan forvaltes mere effektivt; derfor bør forskuddene for oliefrø ydes på et senere tidspunkt, og det bør fastsættes, at de kan udbetales fra den 16. oktober, og at det maksimale forskud forhøjes fra 50 til 65 %;«

2) I artikel 1, stk. 1, indsættes følgende litra fa) efter litra f):

»fa) I artikel 11, stk. 2, første punktum, ændres »50« til »65«.«

(1) EFT nr. C 300 af 10. 10. 1996, s. 19.